Mesto Skalica – hlavný kontrolór

Správa z kontroly

HLK-20-2018

**Oprávnená osoba, ktorá vykonala kontrolu** : Ing.Gejza Liska

**Povinná osoba**: Mesto Skalica - Mestský úrad Skalica.

**Cieľ kontroly a kontrolované obdobie** : Kontrola stavu, evidencie a vymáhania daňových pohľadávok za rok 2017.

**Opis zistení**:

Kontrola preverila v kontrolovanom subjekte vymáhanie daňových pohľadávok od ich vzniku evidovaných k 31. 12. 2017 podľa jednotlivých druhov dane a podľa najvyššej sumy na vzorke 249 pohľadávok. Boli prekontrolované daňové pohľadávky v nasledovnom členení:

 Pohľadávky – daň z nehnuteľnosti

 Pohľadávky – daň za psa

 Pohľadávky – daň za ubytovanie

 Pohľadávky – daň za užívanie verejných priestranstiev

 Pohľadávky – daň za predajné automaty

 Pohľadávky – daň za nevýherné hracie prístroje

Kontrolný orgán uvádza, že z celkového počtu pohľadávok evidovaných na účte 319 20 k 31.12.2017, spolu vo výške 576 527,18 € bolo prekontrolovaných 249 pohľadávok vo výške spolu 576 527,18 €.

Výška kontrolovaných daňových pohľadávok – daň z nehnuteľnosti

evidovaných k 31.12.2017 vo výške 472 828,52 €

počet kontrolovaných daňových pohľadávok 183

Pri daní z nehnuteľností je 1 subjekt od roku 2017 v reštrukturalizácii. Doteraz si plní reštrukturalizačný plán. Suma pohľadávky je vo výške 74 477,33 €. Ďalej 3 subjekty sú v konkurze. Správca dane si uplatnil pohľadávky v konkurznom konaní. Suma pohľadávok je vo výške 183 702,56 €. Konkurzy do 31. 12. 2017 neboli ukončené. Zostávajúca časť je uhradená v nasledujúcom roku, vymáhaná formou exekúcie alebo sa vykonávajú úkony k podaniu exekúcie.

Výška kontrolovaných daňových pohľadávok z - dane za psa

evidovaných k 31.12.2017 vo výške 3 698,21 €

počet kontrolovaných daňových pohľadávok 65

Tieto pohľadávky boli uhradené v nasledujúcom roku alebo sa vymáhajú formou exekúcie.

Výška kontrolovaných daňových pohľadávok za - ubytovanie evidovaných

k 31.12.2017 - neboli vykazované žiadne pohľadávky.

Výška kontrolovaných daňových pohľadávok za - užívanie verejných priestranstiev evidovaných k 31.12.2017 – neboli vykazované žiadne pohľadávky.

Výška kontrolovaných daňových pohľadávok z dane za - predajné automaty

evidovaných k 31.12.2017 vo výške 8,45 €

počet kontrolovaných daňových pohľadávok 1

Pohľadávka vo výške 8,45 € bola uhradená v nasledujúcom roku.

Výška kontrolovaných daňových pohľadávok z dane za - nevýherné hracie prístroje

evidovaných k 31.12.2017 – neboli vykazované žiadne pohľadávky.

Pri kontrole neboli zistené žiadne nedostatky, ani pochybenia kontrolovaného subjektu.

Pri počte 249 kontrolovaných pohľadávok kontrolovaný subjekt si uplatňoval svoje práva alebo oprávnené záujmy pred príslušnými orgánmi k 31. 12. 2017. Kontrolovaný subjekt tvoril opravné položky na základe platnej vnútornej smernice.

V zmysle § 8, ods. 1 zákona č. 431/2002 Z. z. o účtovníctve je účtovná jednotka povinná viesť účtovníctvo správne, úplne, preukázateľné, zrozumiteľne a spôsobom zaručujúcim trvalosť účtovných záznamom. V zmysle § 32 ods. 1 sa na účely zákona o účtovníctve považuje za preukázateľný účtovný záznam iba účtovný záznam, ktorého obsah priamo dokazuje skutočnosť, alebo ktorého obsah dokazuje skutočnosť nepriamo obsahom iných preukázateľných účtovných záznamov. Kontrolovaný subjekt konal v súlade s citovanými ustanoveniami zákona o účtovníctve.

Pri systéme vymáhania pohľadávok kontrolný orgán vedie jednotlivé spisy, ktoré sú vedené v súlade s legislatívou a nachádzajú sa u správcu dane teda kontrolovaného subjektu.

Kontrolovaný subjekt postupuje správne pri správe pohľadávok v zmysle platnej legislatívy a interných aktov riadenia (odpisovanie pohľadávok, zánik daňového nedoplatku, odpustenie pohľadávky alebo trvalé upustenie od jej vymáhania z dôvodu, že pohľadávka je dlhodobo nevymožiteľná, prípadne je jej vymáhanie neefektívne a pod.) a preto je potrebné stále venovať náležitú pozornosť aktualizácií stavu pohľadávok.

Právne predpisy súvisiace s predmetom vykonávanej kontroly :

- VZN 4/2012 o miestnych daniach a VZN 6/2012 o dani za ubytovanie

- zákon č. 582/2004 Z. z. o miestnych daniach a miestnom poplatku za komunálne odpady

a drobné stavebné odpady v z. n. p.

- zákon č. 369/1990 Z. z. o obecnom zriadení v z. n. p.

- zákon č. 431/2002 Z.z. o účtovníctve

- zákon č. 563/2009 Z. z. o správe daní (daňový poriadok) v z. n. p.

Ak daňový subjekt v lehote podľa zákona č. 563/2009 Z. z. alebo osobitných predpisov alebo určenej v rozhodnutí správcu dane nezaplatil daň alebo neodviedol vybranú daň alebo zrazenú daň, správca dane ho môže vyzvať, aby daňový nedoplatok odviedol alebo zaplatil v ním určenej náhradnej lehote. Táto lehota nesmie byť kratšia ako 15 dní. Správca dane je povinný v tejto výzve upovedomiť daňového dlžníka o následkoch neodvedenia alebo nezaplatenia daňového nedoplatku. Proti výzve možno podať námietku do 15 dní od jej doručenia.

Konkrétna činnosť mesta na úseku správy daní pozostáva z:

Evidencie a registrácie daňových subjektov, vyhľadávania daňových subjektov, overovania podkladov potrebných na správne a úplné zistenie dane, daňové konania, daňová kontrola, evidovanie daní a preddavkov vrátane vysporiadania daňových preplatkov a daňových nedoplatkov, povolenia splátok dane, odpustenia daňového nedoplatku, ako aj odpísania daňového nedoplatku pre nevymožiteľnosť, daňové exekučné konanie, ďalšie činnosti správcu dane a iných orgánov podľa zákona o správe daní alebo osobitných zákonov.

Predmetom kontroly bol postup správcu dane pri riešení nedoplatkov a pohľadávok.

Správca dane vedie evidenciu poplatníkov v elektronickej podobe, údaje týkajúce sa danej agendy sú spracované v programe CORA geo – informačný systém samosprávy. Súčasťou programu sú všetky dôležité funkcie potrebné pre správnu evidenciu daňového subjektu, v programe sú nahraté daňové a platobné povinnosti daňového subjektu, úhrady alebo zániky daňovej povinnosti a z toho vyplývajúce daňové preplatky, resp. nedoplatky. Sumárne sa tieto informácie automaticky premietnu v účtovníctve mesta.

Odporúčanie:

- Pokračovať vo vymáhaní pohľadávok podľa aktuálnych právnych predpisov.

- Zverejniť daňové nedoplatky podľa § 52 ods. 2 písm. a) zákona č. 563/2009 Z. z. o správe daní (daňový poriadok) v z. n. p. správca dane, ktorým je obec, môže zverejniť zoznam daňových dlžníkov podľa stavu k 31. decembru predchádzajúceho roka, u ktorých úhrnná výška daňových nedoplatkov presiahla u fyzickej osoby 160 eur a u právnickej osoby 1 600 eur a doporučujem vyrubovať sankčný úrok a úrok z omeškania.

**Záver** : Následnou kontrolou agendy vymáhania pohľadávok za miestne dane bolo

zistené, že postup správcu miestnej dane je správny a vedie k včasnému a úplnému

vymoženiu a zabezpečeniu pohľadávok na miestnych daniach.

Dátum vyhotovenia správy: 19.09.2018

Hlavný kontrolór: Ing.Gejza Liska……………...............................................................…….

Prednostka mestského úradu Skalica JUDr. Terez Lang ..........................................................

Za kontrolovaný subjekt správu prevzala dňa ...........................................

Vedúca ekonomického oddelenia Bc Božena Novomestská........................................................

Za kontrolovaný subjekt správu prevzala dňa ...........................................